14-åringen skal ha filmet voldtekten av en jevnaldrende jente, og spredt videoen.

Voldtekten skal ha skjedd på Grenland 24. november.

– Gutten er siktet for voldtekt, og for å ha spredd seksualisert materiale med barn, bekrefter politiadvokat Torunn Fossli Sæthre til Varden.

Politiet har funnet filmen på guttens mobiltelefon. De har også fått den tilsendt fra en annen person. Filmen viser tydelig hva som skjer, men ikke hvem jenta er.

Hun har blitt avhørt ved barnehuset på Grenland. Gutten blir avhørt fredag. Gutten var under barnevernets omsorg i Telemark. Han er nå i barnevernets forvaring, uten mulighet til å bevege seg utenfor institusjonen.

– Vi ser at det skjer oftere i visse ungdomsmiljøer at de filmer og sprer straffbare handlinger. Det er et stort problem, og et tilleggsproblem for de som utsatt for seksuelle overgrep, sier Torunn Fossli Sæthre til Varden.